text: Politi-aktion mod skyldnere
  29 november 2012 kl. 15.21
  Kolding politi har i går og i dag hentet skyldnere, der ikke frivilligt er mødt op i fogedretten.
  Allerede fra kl. 5 i morges var politiet i Kolding ude for at vække skyldnere, som ikke var mødt op i fogedretten.
  De pågældne har fået adskillige rykkere - uden at møde op.
  Aktionen startede i går.
  - Vi har anholdt i alt 13 personer ? et par stykker af dem på deres arbejdsplads. 8 andre må have hørt om vores aktion, for de mødte pludseligt frivilligt op i fogedretten. Så dem slap vi for at hente, siger Carsten Vester fra politiet i Kolding.
  - Det skal ikke være nogen hemmelighed, at Sydøstjyllands Politi hellere vil bruge tiden på noget andet end at hente folk, der ikke møder op i fogedretten. Men når folk har trukket den længe nok, så må vi jo hjælpe med til få sagerne behandlet, og det betyder altså, at vi henter dem, lige der hvor de er, siger Carsten Vester.
  